**Joensuu Areena** on suuri monitoimihalli ja suurtapahtumien keskus Joensuussa. Se on rakennettu ensisijaisesti urheilijoiden käyttöön. Areenan varustetaso, akustiikka ja valaisutehot sopivat myös suurkokousten, messujen, tapahtumien ja konserttien järjestämiseen. Joensuu Areena on Mehtimäen urheilualueen suurin rakennus ja sijaitsee aivan Joensuun keskustan tuntumassa.

Areenassa on yleisurheilukenttä, tekonurmi jalkapalloilulle ja pesäpalloilulle, lentopallon, salibandyn kentät, kiipeilyseinä.
Areenan keskiosa on jaettavissa kolmeen osaan, joihin kaikkiin on oma sisäänkäynti. 

Areena valmistui helmikuussa 2004. Se oli valmistuessaan Suomen suurin puurakennus. Eduskunnan puhemies Paavo Lipponen vihki sen virallisesti käyttöön 17. maaliskuuta 2004.

Perustiedot
-----------

 Areena talviasussa.
* kokonaispinta-ala 14 600 neliömetriä
* kenttätilan pinta-ala 10 600 neliömetriä
* vapaa korkeus 24 metriä
* kiinteitä katsomopaikkoja areenassa on noin 850, siirrettävillä katsomoilla istumapaikkoja yhteensä 2 000. Maksimikapasiteetti tapahtumissa 7 000.
* rakennuttaja Joensuun kaupunki, arkkitehtisuunnittelu PRO-ARK Oy, arkkitehti Marjatta Hara-Pietilä, rakennuttajatehtävät CMC, urakoitsija YIT

Suuria tapahtumia
-----------------

 Areena on suosittu suurtapahtumien pitopaikka.
 Areenan julkisivua talviauringossa.
Areena on suurten messujen ja tapahtumien paikka. Siellä on pidetty muun muassa erilaisia messuja, joista suurimmat Karjalan Messut 2004, ja suuria yleisötilaisuuksia, esimerkiksi evankeliumijuhlat 2006 ja Suomen Keskustan puoluekokous 2008. Myös SDP, Kokoomus ja Perussuomalaiset ovat pitäneet puoluekokouksensa Areenassa. 

Areena on Joensuun Katajan (koripallo) ja Josban (salibandy) kotihalli. Joensuun Maila (pesäpallo) ja Jippo (jalkapallo) pelaavat siellä talvisarjojen pelit, Jippo myös kevään ja syksyn sarjapelejä. Joensuun Areenalla harjoittelee myös Joensuun Thai Boxing Club.
Areenan toistaiseksi suurin tapahtuma oli Taitaja-tapahtuma, joka toi Joensuuhun kymmeniätuhansia katsojia helmi-maaliskuussa 2007. Toukokuussa 2007 Areenassa esiintyi Deep Purple, jolloin yleisöä oli yhtä aikaa 6 000 henkeä.

Rakennuspalkinnot
-----------------

Joensuu Areena on saanut useita rakennusalan valtakunnallisia palkintoja:

* Vuoden liikuntapaikka 2004
* Vuoden 2004 RIL-palkinto (ent. Vuoden Rakennusinsinöörityö)

Lähteet
-------

1. ↑  Matti Siippainen: Arkisto avautuu: Areena oli ensin Miilu. Suurhallin rakentamista lykättiin moneen kertaan.  *Karjalainen*, 22.2.2021, s. A8.

Aiheesta muualla
----------------

* Kuvia tai muita tiedostoja aiheesta **Joensuu Areena** Wikimedia Commonsissa

* Joensuu Areenan kotisivut

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
F-liiga kaudella 2022–2023 |
| --- |
|  |
| Miehet | 
* Classic
* EräViikingit
* FBC Turku
* Happee
* Indians
* Jymy
* LASB
* Nokian KrP
* Oilers
* OLS
* SPV
* TPS

 |
|  |
| Naiset | 
* Classic
* EräViikingit
* FBC Loisto
* Koovee
* O2-Jyväskylä
* PSS
* SaiPa
* SB-Pro
* SSRA
* TPS
* Welhot
* ÅIF

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Korisliiga |
| --- |
|  |
| Joukkueet (2023–24) | 
* BC Nokia
* Bisons Loimaa
* Helsinki Seagulls
* Karhu Basket
* Kataja Basket
* Kobrat
* Korihait
* Kouvot
* KTP-Basket
* Lahti Basketball
* Salon Vilpas
* Tampereen Pyrintö

 |

 |